[pic] | EUROPA-KOMMISSIONEN |

Bruxelles, den 7.7.2010

KOM(2010)374 endelig

2010/0200 (NLE)

Forslag til

RÅDETS FORORDNING (EU) Nr. …/…

af […]

om fastsættelse af fiskerimuligheder for ansjos i Biscayabugten for fangståret 2010/11 og om ændring af forordning (EU) nr. 53/2010

BEGRUNDELSE

Ved Rådets forordning (EU) nr. 53/2010[1] fastsættes der for 2010 for ansjosbestanden i Biscayabugten en TAC på 7 000 tons, idet Kommissionen dog har bemyndigelse til at ændre TAC'en i lyset af de videnskabelige oplysninger, der indsamles i første halvdel af 2010.

Under henvisning til den fælles fiskeripolitiks mål opstillet i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik bør fiskerimulighederne fastsættes på basis af den foreliggende videnskabelige rådgivning og under hensyntagen til biologiske og socioøkonomiske aspekter, samtidig med at de forskellige fiskerisektorer sikres en retfærdig behandling.

For ansjosbestanden i Biscayabugten er den rådgivning, som Den Videnskabelige, Tekniske og Økonomiske Komité for Fiskeri (STECF) gav den […] juli, baseret på et fangstår, der går fra den 1. juli 2010 til den 30. juni 2011.

I lyset af denne rådgivning og med henblik på fornuftig forvaltning af bestanden og af forenklingshensyn bør der fastsættes en ny TAC og nye kvoter for denne bestand svarende til ovennævnte forvaltningsperiode. I betragtning af, at Kommissionens bemyndigelse til at justere fangstbegrænsningerne for denne bestand ud fra den videnskabelige rådgivning kun gælder for 2010, bør Rådet således fastsætte en ny TAC ved en særskilt forordning og ændre forordning (EU) nr. 53/2010 i overensstemmelse hermed.

Ifølge STECF's rådgivning anslås bestandens biomasse af være på ca. 51 350 tons. Under henvisning til Kommissionens forslag af 29. juli 2009 til en forordning om en langsigtet plan for ansjosbestanden i Biscayabugten og for fiskeriet efter denne bestand[2] og i betragtning af, at den konsekvensanalyse, der ligger til grund for dette forslag, er den nyeste konsekvensanalyse for så vidt angår beslutninger om fiskerimuligheder for denne bestand, bør TAC'en for denne bestand fastsættes efter høstreglen i forslaget. TAC'en for fangståret 1. juli 2010 - 30. juni 2011 bør således fastsættes til 15 600 tons.

Ifølge artikel 2 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år[3] skal det besluttes, i hvilket omfang de deri fastsatte foranstaltninger skal gælde for ansjosbestanden i Biscayabugten.

Rådet opfordres til at vedtage dette forslag hurtigst muligt, så fiskerne kan planlægge deres fiskeri for det nye fangstår.

2010/0200 (NLE)

Forslag til

RÅDETS FORORDNING (EU) Nr. …/…

af […]

om fastsættelse af fiskerimuligheder for ansjos i Biscayabugten for fangståret 2010/11 og om ændring af forordning (EU) nr. 53/2010

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Europa-Kommissionen og

ud fra følgende betragtninger:

(1) Rådet skal fastsætte samlede tilladte fangstmængder (TAC'er) for de enkelte fiskerier eller fiskerigrupper. Fiskerimulighederne bør fordeles mellem medlemsstaterne på en sådan måde, at der sikres en relativ stabilitet i de enkelte medlemsstaters fiskeri for så vidt angår alle bestande og fiskerier, og med behørig hensyntagen til den fælles fiskeripolitiks mål som opstillet i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik[4].

(2) Ved Rådets forordning (EU) nr. 53/2010[5] fastsættes der fiskerimuligheder for 2010 for visse fiskebestande, herunder ansjosbestanden i Biscayabugten (ICES-underområde VIII).

(3) Den nye TAC bør fastlægges på grundlag af den foreliggende videnskabelige rådgivning og under hensyntagen til de biologiske og samfundsøkonomiske aspekter, samtidig med at de forskellige fiskerisektorer sikres en retfærdig behandling. For ansjosbestanden i Biscayabugten er den rådgivning, som Den Videnskabelige, Tekniske og Økonomiske Komité for Fiskeri (STECF) gav den […] juli, baseret på et fangstår, der går fra den 1. juli til den 30. juni det følgende år.

(4) Med henblik på fornuftig forvaltning af bestanden og af forenklingshensyn bør der for denne bestand fastsættes en ny TAC og nye kvoter til medlemsstaterne svarende til forvaltningsperioden omhandlet i tredje betragtning.

(5) Med henblik på opstilling af en flerårig plan for denne bestand, der dækker nævnte fangstår, og som indeholder en høstregel for fastsættelse af fiskerimuligheder, fremlagde Kommissionen den 29. juli 2009 et forslag til forordning om en langsigtet plan for ansjosbestanden i Biscayabugten og for fiskeriet efter denne bestand[6]. Ifølge STECF's rådgivning anslås bestandens biomasse af være på ca. 51 350 tons. Under henvisning til Kommissionens forslag og under hensyntagen til, at den konsekvensanalyse, som dette forslag er baseret på, er den nyeste konsekvensanalyse for så vidt angår beslutninger om fiskerimuligheder for denne bestand, bør der for denne bestand fastsættes en TAC, som er i overensstemmelse med høstreglen i forslaget. TAC'en for fangståret 1. juli 2010 – 30. juni 2011 bør således fastsættes til 15 600 tons.

(6) På grund af anvendelsens specifikke omfang og varighed bør fiskerimulighederne fastsættes ved en særskilt forordning, og forordning (EU) nr. 53/2010 bør ændres i overensstemmelse hermed. Fiskeriet bør dog fortsat være underkastet de almindelige bestemmelser i sidstnævnte forordning om betingelserne for kvoteanvendelse.

(7) Ifølge artikel 2 i Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år[7] skal det besluttes, i hvilket omfang de deri fastsatte foranstaltninger skal gælde for ansjosbestanden i Biscayabugten.

(8) I betragtning af fangstårets start og af hensyn til den årlige rapportering af fangster bør denne forordning træde i kraft straks og anvendes fra den 1. juli 2010. Af samme årsag bør ændringen af de fiskerimuligheder, der er fastsat ved forordning (EU) nr. 53/2010, anvendes fra den 1. januar 2010 —

VEDTAGET DENNE FORORDNING:

Artikel 1

Fiskerimuligheder for ansjos i Biscayabugten

1. For ansjosbestanden i ICES-underområde VIII som afgrænset ved forordning (EF) nr. 218/2009 fastsættes den samlede tilladte fangstmængde (TAC) (i tons levende vægt) og fordelingen mellem medlemsstaterne for perioden 1. juli 2010 – 30. juni 2011 således:

Art: | Ansjos Engraulis encrasicolus | ICES-område: | VIII (ANE/08.) |

Spanien | 14 040 | Analytisk TAC |

Frankrig | 1 560 |

EU | 15 600 |

TAC | 15 600 |

2. De fiskerimuligheder, der er fastsat i stk. 1, fordeles og udnyttes på betingelserne i artikel 7, 10 og 13 i forordning (EU) nr. 53/2010.

3. Bestanden omhandlet i stk. 1 skal anses for at være omfattet af en analytisk TAC i forbindelse med anvendelsen af forordning (EF) nr. 847/96. Artikel 3, stk. 2 og 3, i sidstnævnte forordning anvendes.

Artikel 2

Ændring af forordning (EU) nr. 53/2010

I bilag IA til forordning (EU) nr. 53/2010 affattes oplysningerne om ansjos i underområde VIII således:

"Art: | Ansjos Engraulis encrasicolus | Område: | VIII (ANE/08.) |

Spanien | 6 300 | Analytisk TAC |

Frankrig | 700 |

EU | 7 000 |

TAC | 7 000 | (1) |

(1) TAC gældende for perioden 1. januar – 30. juni 2010." |

Artikel 3

Ikrafttræden

Denne forordning træder i kraft dagen efter offentliggørelsen i Den Europæiske Unions Tidende .

Den anvendes fra den 1. juli 2010 med undtagelse af artikel 2, som anvendes fra den 1. januar 2010.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EUT L 21 af 26.1.2010, s. 1.

[2] KOM(2009) 399 endelig.

[3] EFT L 115 af 9.5.1996, s. 3.

[4] EFT L 358 af 31.12.2002, s. 59.

[5] EUT L 21 af 26.1.2010, s. 1.

[6] KOM(2009) 399 endelig.

[7] EFT L 115 af 9.5.1996, s. 3.